Accusatio sanguinis
Accusatio sanguinis est calumnia qua Iudaei dicuntur liberos Christianos sublegere et necare ut sanguine eorum in ritibus sollemnibus utantur. Accusatores plerumque credunt Iudaeos sanguinem humanum et praesertim Christianum requirere ad azymos panes faciendos. Accusatio sanguinis ex Medio Aevo fuit excusatio pervulgata Iudaeorum persecutionis; etiamnunc a quibusdam hominibus antisemiticis affertur.